ΓΡΑΠΤΗ ΕΡΩΤΗΣΗ E-1104/02

υποβολή: Isidoro Snchez Garca (ELDR) προς το Συμβούλιο

(18 Απριλίου 2002)

Θέμα: Πολιτικά μέτρα για την αποσαφήνιση της κατάστασης μεταξύ Καναρίων Νήσων και Μαρόκου

Ουδείς μπορεί να αμφισβητήσει τη γεωγραφική εγγύτητα των Καναρίων Νήσων με την αφρικανική ήπειρο (Μαρόκο, Σαχάρα, Μαυριτανία), ούτε και το γεγονός ότι οι Κανάριες Νήσοι αποτελούν ευρωπαϊκό έδαφος, ως αυτόνομη κοινότητα ενός κράτους μέλους (της Ισπανίας)· και πρέπει να αντιμετωπίζονται ως ευρωπαϊκό έδαφος σε ό,τι αφορά την εφαρμογή στην επικράτειά τους των κοινοτικών διατάξεων που περιλαμβάνονται στις ευρωπαϊκές Συνθήκες. Το ίδιο πρέπει να ισχύει και όσον αφορά στην τήρηση τωνποχρεώσεων και των δεσμεύσεων που απορρέουν από τις διεθνείς συμβάσεις και συνθήκες που συνάπτει η Ευρωπαϊκή Ένωση με τρίτες χώρες, ιδιαίτερα όταν πρόκειται για γείτονες χώρες των Καναρίων Νήσων, όπως το Μαρόκο ή η Μαυριτανία.

Εξάλλου, αποτελεί επίσης αντικειμενικό γεγονός το νομικό καθεστώς που προσφέρει στις εξόχως απόκεντρες περιφέρειες της ΕΕ το άρθρο 2 παράγραφος 2 της συνθήκης ΕΚ, τα οποίο επιτρέπει στο Συμβούλιο να θεσπίζει ειδικά μέτρα σε μια σειρά τομέων, όπως η οικονομία, το εμπόριο και η χρηματοδότηση, στο πλαίσιο της εφαρμογής των κοινοτικών διατάξεων, γεγονός που τους δίνει τη δυνατότητα να αντιμετωπίζουν πλήθος προβλημάτων, τα οποία, στην περίπτωση των Καναρίων Νήσων οφείλονται σε μια σειρά συνθηκών, μεταξύ των οποίων το γεγονός ότι αποτελεί εξωτερικό σύνορο της ΕΕ, η γεωγραφική εγγύτητα με μια άλλη ήπειρο, καθώς και ο απομακρυσμένος και νησιωτικός χαρακτήρας τους. Ωστόσο,πάρχουν άλλοι τομείς, όπως το κοινωνικό και το περιβαλλοντικό πλαίσιο, στους οποίους προκύπτουν άλλα προβλήματα, οφειλόμενα το μεν στη λαθρομετανάστευση, το δε στις έρευνες ή την εκμετάλλευση των φυσικών πόρων, και τα θεσμικά όργανα της Κοινότητας δεν προβλέπουν συγκεκριμένα μέτρα για την επίλυση αυτών των κοινωνικοπολιτικών προβλημάτων.

Για το λόγο αυτό, το νομικό αυτό κενό θα πρέπει να μεταφερθεί, μέσω της Προεδρίας του Συμβουλίου, στο επίπεδο της ΕΕ, ώστε να καταστεί δυνατή η επίλυση και η αντιμετώπιση αυτού του είδους ζητημάτων, τα οποία στην πλειονότητα των περιπτώσεων είναι ιδιαίτερα αμφιλεγόμενα, όπως συμβαίνει σήμερα με τις ενέργειες του Μαρόκου. Αφενός, το Μαρόκο παραβιάζει το σχέδιο δράσης σχετικά με τη μετανάστευση που

έχει συνάψει με την ΕΕ,ιοθετώντας χαλαρή στάση ως προς τη λαθρομετανάστευση από το έδαφός του προς τις Καναρίους Νήσους. Αφετέρου, αμφισβητεί το καθεστώς του Αρχιπελάγους των Καναρίων, που βρίσκεταιπό ισπανική δικαιοδοσία, ιδιαίτερα σε ό,τι αφορά την αποκλειστική οικονομική ζώνη του ισπανικού κράτους, η οποία ανήκει αναμφισβήτητα στην Ευρωπαϊκή Ένωση.

Δεδομένης της κατάστασης αυτής και σύμφωνα με το άρθρο 21 της Συνθήκης ΕΕ, το οποίο επιτρέπει στο Ευρωπαϊκό Κοινοβούλιο ναποβάλλει ερωτήσεις στο Συμβούλιο ως προς ζητήματα που αφορούν την κοινή εξωτερική πολιτική και πολιτική ασφαλείας της ΕΕ, ερωτάται ποια πολιτικά μέσα σχεδιάζει να λάβει το Συμβούλιο για την αποσαφήνιση και την αντιμετώπιση αυτής της προβληματικής κατάστασης μεταξύ των Καναρίων, μίας από της εξόχως απόκεντρες περιφέρειες, και του Μαρόκου.

Απάντηση

(3 Οκτωβρίου 2002)

Το Συμβούλιο πληροφορεί τον αξιότιμο κ. βουλευτή ότι τα ζητήματα που εμπίπτουν στο θέμα της μετανάστευσης, συμπεριλαμβανομένης της εφαρμογής του σχεδίου δράσης για το Μαρόκο, αποτελούν το αντικείμενο διαλόγου μεταξύ των μαροκινών αρχών και της ΕΕ, στα πλαίσια της ομάδας εργασίας για τα κοινωνικά θέματα και τη μετανάστευση, κεντρικοί άξονες των οποίων είναι η νόμιμη μετανάστευση (ένταξη των μεταναστών, ισότητα ευκαιριών), η λαθραία μετανάστευση και η κοινωνικο-οικονομική ανάπτυξη. Η τελευταία συνεδρίαση της Ομάδας εργασίας για τα κοινωνικά θέματα και τις μεταναστεύσεις μεταξύ της ΕΕ και του Μαρόκου έλαβε χώρα στις 12 Μαρτίου στο Ραμπάτ. Με την ευκαιρία αυτή, η μαροκινή αντιπροσωπίαπογράμμισε τη σταθερή δέσμευση όλων της τωνπηρεσιών ασφαλείας στην καταπολέμηση της παράνομης μετανάστευσης και των μαφιόζικων δικτύων εμπορίας ανθρώπων και ευχήθηκε ναπάρξει συνεργασία με την ΕΕ προς όλες τις κατευθύνσεις στον τομέα αυτό με πνεύμα συνυπευθυνότητας και στόχο την από κοινού ανάπτυξη. Φαίνεται, όντως, ότι είναι ανάγκη να ενισχυθούν τα τεχνικά μέτρα ώστε αφενός να καταπολεμηθούν η παράνομη μετανάστευση και τα δίκτυα εμπορίας ανθρώπων και αφετέρου να ενισχυθεί η κοινωνικο-οικονομική ανάπτυξη των περιοχών από όπου κατάγονται οι μετανάστες.

Ένα σημαντικό μέρος της χρηματοοικονομικής συνεργασίας της ΕΕ και των κρατών μελών της με το Μαρόκο προορίζεται για τα σχέδια που αφορούν τη μετανάστευση, στα οποία περιλαμβάνεται και η διαχείριση των ελέγχων στα σύνορα Μαρόκου/ΕΕ, εκ των οποίων 40 εκατομμύρια ευρώ θα χρηματοδοτηθούν από το ταμείο ΜΕDA (=Συνοδευτικά μέτρα για τις μεταρρυθμίσεις των οικονομικών και κοινωνικών διαρθρώσεων στις τρίτες χώρες της λεκάνης της Μεσογείου). Μια αποστολή εμπειρογνωμόνων των κρατών μελών και της Επιτροπής θα μεταβεί τον Ιούλιο στο Μαρόκο προκειμένου να εκτιμήσει τις συγκεκριμένες ανάγκες του Μαρόκου. Επιπλέον, στο Μαρόκο χορηγούνται τα μεγαλύτερα ποσά από το κονδύλι του προϋπολογισμού B7-667, το νέο χρηματοδοτικό μέσο για τα σχέδια που αφορούν τη μετανάστευση.

Η Επιτροπή διεξάγει ερμηνευτικές συζητήσεις με την προοπτική σύναψης συμφωνίας επανεισδοχής στην οποία θα μπορούσε να προβλεφθεί επίσης η επανεισδοχή προσώπων τρίτων χωρών που διαμένουν σε ένα κράτος μέλος χωρίς νόμιμο τίτλο και προέρχονται από το Μαρόκο. Ενώ επί μακρόν το Μαρόκο αρνήθηκε μια τέτοια συμφωνία, τώρα εκδηλώνει την καλή του βούληση και οι επίσημες διαπραγματεύσεις θα μπορέσουν σύντομα να αρχίσουν.

Σε ένα γενικότερο επίπεδο, το Ευρωπαϊκό Συμβούλιο της Σεβίλλης στις 21/22 Ιουνίου 2002 κάλεσε το Συμβούλιο και την Επιτροπή να εξετάσουν σε βάθος την εφαρμογή του άρθρου 299, παράγραφος 2 της Συνθήκης στην οποία αναγνωρίζονται τα ιδιαίτερα χαρακτηριστικά των εξόχως απόκεντρων περιοχών, και ναποβάλουν κατάλληλες προτάσεις προκειμένου να ληφθούνπόψη οι ειδικές τους ανάγκες μέσω των διαφόρων κοινών πολιτικών, ιδίως των πολιτικών στον τομέα των μεταφορών, και, επ' ευκαιρία της μεταρρύθμισης ορισμένων πολιτικών, ειδικότερα της περιφερειακής πολιτικής.